Familien til en 30-årig mand har ikke været i kontakt med ham i flere uger. Den savnede hedder Brian Nørgaard Kristensen og er nu efterlyst af Nordjyllands Politi. - Da det ikke er normalt for pågældende, så er de pårørende stærkt bekymrede for ham, skriver Nordjyllands Politi i en pressemeddelelse. Den 30-årige, der er fra Aalborg, beskrives som 183 centimeter høj, almindelig af bygning og  med mørkeblondt kort hår. Politiet skriver i en pressemeddelelse, at efterforskningen indtil videre ikke har kunnet fastslå, hvor manden befinder sig, og derfor går politiet nu ud og efterlyser pågældende i offentligheden. Har man set ham, eller har yderligere oplysninger kan Nordjyllands Politi kontaktes på telefonnummer 114.

Opsummering:
En mand fra Aalborg er efterlyst af Nordjyllands Politi. Familien har ikke set ham i nogle uger, oplyser politiet.